section_heading: Životopis
paragraph_text: Knez Juraj III. Frankopan Slunjski umro je 1553. i pokopan najvjerojatnije u crkvi Presvetog trojstva u Slunju, gdje se nalazi uzidana nadgrobna ploča, djelomično oštećena, s tekstom „…jacet in tumba magnificus…“ i grbom Frankopana. Godine 2016. u crkvenom je dvorištu postavljen knežev spomenik, čiji je autor Josip Turkalj (1924-2007.), hrvatski kipar rođen u nedalekoj Rakovici i suradnik Ivana Meštrovića, s dugogodišnjim prebivalištem u Clevelandu, SAD.